REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/401-21

5.oktobar 2021. godine

B e o g r a d

ZAPISNIK

43. SEDNICE ODBORA ZA FINANSIJE,REPUBLIČKI BUDžET

I KONTROLU TROŠENjA JAVNIH SREDSTAVA,

 ODRŽANE 5. OKTOBRA 2021. GODINE

Sednica je počela u 08,50 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Duško Tarbuk, Olivera Pešić, Boban Birmančević, Bratimir Vasiljević, Ana Čarapić,Vladimir Marinković, Zoltan Pek i Milorad Mijatović.

Sednici su prisustvovali zamenici članova Odbora: Nikola Vojinović (zamenik Nikole Jolovića), Ana Beloica (zamenik Sonje Vlahović), Velibor Milojičić (zamenik Gorana Kovačevića) i Zoran Tomić (zamenik Bratimira Vasiljevića).

 Sednici nisu prisustvovali članovi Odbora: Dušan Bajatović, Ljiljana Kuzmanović Vujaković i Vojislav Vujić , niti njihovi zamenici.

Sednici su prisustvovali Slavica Savičić, državni sekretar u Ministarstvu finansija i Dragan Babić, viši savetnik u Upravi za javni dug.

Na predlog predsednika Odbora, Odbor je većinom glasova (deset glasova „za“, jedan narodni poslanik nije iskoristio pravo glasa) utvrdio sledeći:

D n e v n i r e d:

1. Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada (broj 011-1636/21 od 17. septembra 2021.godine), u načelu;
2. Razmatranje Predloga zakona o izmenama i dopunama Zakona o fiskalizaciji, koji je podnela Vlada, (broj 011-1631/21 od 17. septembra 2021. godine), u načelu;
3. Razmatranje Predloga zakona o izmenama i dopunama Zakona o Privremenom registru punoletnih državljana Republike Srbije kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2, koji je podnela Vlada, (broj 011-1635/21 od 17. septembra 2021. godine), u načelu;
4. Razmatranje Predloga zakona o zaduživanju Republike Srbije kod OTP banke Srbija a.d. Novi Sad za potrebe finansiranja Projekta rekonstrukcije i modernizacije železničke pruge Subotica-Horgoš granica sa Mađarskom (Segedin), koji je podnela Vlada, (broj 011-1633/21 od 17. septembra 2021. godine), u načelu;
5. Pokretanje postupka za izbor predsednika i članova Komisije za hartije od vrednosti.

Pre prelaska na rad po utvrđenom dnevnom redu Odbor je jednoglasno (sa dvanaest glasova ,,za,,) usvojio zapisnike sa 41. i 42. sednice Odbora.

Odbor je, većinom glasova (12 narodnih poslanika je glasalo „za“, jedan narodni poslanik nije iskoristio pravo glasa), **u**svojio predlog predsednika Odbora da se, radi efikasnijeg rada Odbora, o tačkama dnevnog reda 1-4. vodi zajednički načelni pretres, u skladu sa članom 76. Poslovnika, a da se, potom, o svakoj tački dnevnog reda Odbor pojedinačno izjasni.

**PRVA-ČETVRTA TAČKA DNEVNOG REDA: Zajednički načelni pretres**

 **Prva-treća tačka -** Set od tri zakona obrazložila je Slavica Savičić, državni sekretar u Ministarstvu finansija.

Slavica Savičić je istakla da se primena Predloga zakona o izmenama i dopunama Zakona o poreskom postupku i poreskoj administraciji ogleda pre svega u pravnotehničkom usaglašavanju tog zakona sa odredbama zakona koji uređuje fiskalizaciju.

Predlog zakona o izmenama i dopunama Zakona o fiskalizaciji stvara uslove da obveznici fiskalizacije na najefikasniji način pređu sa sadašnjeg modela evidentiranja prometa preko fiskalne kase u skladu sa Zakonom o fiskalnim kasama na novi model online fiskalizacije, odnosno na evidentiranje prometa na malo preko elektronskog fiskalnog uređaja prema Zakonu o fiskalizaciji. Period prilagođavanja iznosi šest meseci i trajaće od 1.novembra 2021. do 6.aprila 2022. godine.

Državni sekretar je u daljem izlaganju obrazložila Predlog zakona o izmenama i dopunama Zakona o Privremenom registru punoletnih državljana Republike Srbije kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2. Izmene zakona se odnose na nastavak mera koje se odnose na davanja građanima. U pitanju su fizička lica koja su na dan stupanja na snagu ovog zakona punoletna, ili su postala punoletna od 24. aprila 2021. godine, do dana stupanja na snagu zakona o izmenama i dopunama ovog zakona, državljani Republike Srbije, koji imaju prebivalište na teritorijiRepublike Srbije u skladu sa zakonom kojim se uređuju prebivalište i boravište građana, koja poseduju važeću ličnu kartu i koja se prijave za uplatu novčane pomoći u skladu sa ovim zakonom.

**Četvrta tačka**

Dragan Babić, viši savetnik u Upravi za javni dug je u svom izlaganju detaljno obrazložio finansijske uslove i način na koji će se sredstva zajma iz predloženog zakona koristiti i otplaćivati.

 Posle objedinjene rasprave o predlozima zakona, prisupilo se izjašnjavanju o predlozima zakona pojedinačno.

**PRVA TAČKA DNEVNOG REDA**: **Razmatranje Predloga zakona o izmenama i dopunama Zakona o poreskom postupku i poreskoj administraciji**

Na osnovu člana 156. stav 3. Poslovnika Narodne Skupštine, Odbor je jednoglasno (četrnaest glasova ,,za”) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o poreskom postupku i poreskoj administraciji, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DRUGA TAČKA DNEVNOG REDA:** **Razmatranje Predloga zakona o izmenama i dopunama Zakona o fiskalizaciji**

Na osnovu člana 156. stav 3. Poslovnika Narodne Skupštine, Odbor je jednoglasno (četrnaest glasova ,,za”) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o fiskalizaciji, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**TREĆA TAČKA DNEVNOG REDA: Razmatranje Predloga zakona o izmenama i dopunama Zakona o Privremenom registru punoletnih državljana Republike Srbije kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2**

Na osnovu člana 156. stav 3. Poslovnika Narodne Skupštine, Odbor je jednoglasno (četrnaest glasova ,,za”) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o Privremenom registru punoletnih državljana Republike Srbije kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**ČETVRTA TAČKA DNEVNOG REDA: Razmatranje Predloga zakona o zaduživanju Republike Srbije kod OTP banke Srbija a.d. Novi Sad za potrebe finansiranja Projekta rekonstrukcije i modernizacije železničke pruge Subotica-Horgoš granica sa Mađarskom (Segedin)**

Na osnovu člana 156. stav 3. Poslovnika Narodne Skupštine, Odbor je jednoglasno (četrnaest glasova ,,za”) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o zaduživanju Republike Srbije kod OTP banke Srbija a.d. Novi Sad za potrebe finansiranja Projekta rekonstrukcije i modernizacije železničke pruge Subotica-Horgoš granica sa Mađarskom (Segedin), u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**PETA TAČKA DNEVNOG REDA:** Pokretanje postupka za izbor predsednika i članova Komisije za hartije od vrednosti

Alekandra Tomić je podsetila članove Odbora da je članom 245. Zakona o tržištu kapitala propisano da Komisija za hartije od vrednosti ima pet članova, uključujući i predsednika Komisije. Predsednika i članove Komisije bira i razrešava Narodna skupština Republike Srbije na predlog nadležnog radnog tela za poslove finansija, predsednik i članovi Komisije biraju se na pet godina, s tim što mogu biti ponovo birani. Ako predsedniku, odnosno članu Komisije prestane funkcija pre isteka mandata, novi predsednik, odnosno član Komisije bira se na period do isteka mandata predsednika, odnosno člana kome je funkcija prestala.

Komisiji u sastavu: Marko Janković (predsednik), Aleksandar Stojković, Vladislav Stanković, Mirjana Ivošević i Marija Đorđević (članovi), funkcija predsednika, odnosno člana Komisije prestaje 23. novembra 2021. godine kada im ističe mandat na koji ih Narodna skupština izabrala Odlukom („Službeni glasnik RS“, br. 94/16, 23/18, 30/18, 10/19, 25/19 i 81/19).

Imajući u vidu da Odbor za finansije, republički budžet i kontrolu trošenja javnih sredstava ima obavezu da, u skladu sa članom 245. stav 2. Zakona, podnese Narodnoj skupštini predlog za izbor predsednika i četiri člana Komisije, Aleksandra Tomić je predložila da Odbor pozove poslaničke grupe da daju svoje predlogkandidata za predsednika i četiri člana Komisije dostave Odboru najkasnije do 25. oktobra 2021. godine.

Odbor je jednoglasno (četrnaest glasova ,,za”) prihvatio predlog predsednika Odbora da se poslaničkim grupama uputi poziv da dostave predloge kandidata za predsednika i četiri člana Komisije za hartije od vrednosti.

Sednica je završena u 9,15 časova.

Sednica je tonski snimana

SEKRETAR ODBORA PREDSEDNIK

 Tijana Ignjatović dr Aleksandra Tomić